«Украина MAP ада адкылара алшаразы аконсультациақәа мҩаҧысуеит, агәра ганы сыҟоуп асаммитаҿ Украина иадҳәаланы ацҳамҭа ҕәҕәа шыҟаҳҵо», — иҳәеит НАТО амаӡаныҟәгаҩ хада Иенс Столтенберг Литва ахада Гитанас Науседеи иареи еицымҩаҧыргаз апресс-конференциаҿы.
«Осло имҩаҧгаз иформалым аиҧылараҿы сара апакет ҿыц рыдазгалеит, уи 3 елементк рыла еиқәыршәоуп. Актәи – апрактикатә цхыраара апрограмма иҟазароуп, украинатәи амчқәа НАТО амчқәа ирышьашәалазароуп. Аҩбатәи – Украина-НАТО ахеилак аҧҵара. Ахҧатәи – Украиназы Алианс алаларазы ауснагӡатәқәа рплан аҧыхра. Ҽакала иаҳҳәозар, Украиназы ари апроцесс 2 етапк рыкәымкәа, етапкала ишьақәгылоит. Уажәы ари апакет ҳахәаҧшуеит, арҭ акомпонентқәа рзы ҳаиқәшаҳаҭхар ҳҭахуп. Агәра ганы сыҟоуп асаммитаҿ Украина иадҳәаланы ацҳамҭа ҕәҕәа шыҟаҳҵо», — иҳәеит Иенс Столтенберг.